བསླབ་བྱ་ནོར་འཕྲེད་མཛེས་རྒྱན་ཞེས་བྱ་བ་
བཞུགས་སོ། །
རྒྱལ་བ་ཀུན་གྱི་མཁྱེན་རབ་གཅིག་བསྡུས་ཀྱི་ལྷ་མཆོག །
མི་ཡི་གར་བསྒྱུར་བླ་མ་རྡོ་རྗེ་འཆང་ཆེན་པོར། །
ཤུགས་དྲག་དད་པས་གསོལ་བ་རྩེ་གཅིག་ཏུ་འདེབས་སོ། །
འདི་ཕྱི་བར་དོའི་གནས་སྐབས་ཐམས་ཅད་དུ་སྐྱོབས་ཤིག །
དམ་པའི་བསླབ་བྱ་དབྱར་གྱི་རྔ་གསང་མཆོག་སྒྲོག་ཚེ། །
ཡིད་ཀྱི་མདོངས་མཐའ་དགའ་བའི་གླུ་ཆུང་འདི་སྤྲོས་སོ། །
ཤིན་ཏུ་ཐོབ་དཀའི་དལ་འབྱོར་རྟེན་བཟང་འདི་ཨེ་མ། །
སྙིང་བོ་མི་ལེན་ཆུང་ཟོས་སོང་བ་འདི་ཨ་ཧོ། །
འཆི་བའི་འཇིགས་པ་རང་སྟེང་མ་བབས་འདི་ཨེ་མ། །
ཕྱི་མར་ལག་སྟོང་འགྲོ་དགོས་བྱུང་བ་དེ་ཨ་ཧོ། །
མི་འཆི་གདེང་མེད་གཞན་བལྟས་ཤེས་པ་འདི་ཨེ་མ། །
ཉམས་ལེན་མི་བྱེད་ཅ་ཅོ་ཀུ་ཀྱལ་དེ་ཨ་ཧོ། །
ངན་སོང་སྡུག་བསྔལ་མཐའ་དག་ཤེས་པ་དེ་ཨེ་མ། །
མི་དགེ་བཅུ་ཡིས་རྒྱུན་དུ་བཅིངས་པ་དེ་ཨ་ཧོ། །
བླ་མའི་ཞལ་མཇལ་གསུང་ངག་ཐོས་པ་དེ་ཨེ་མ། །
སྙིང་ནས་མི་འགྱུར་དད་པ་མེད་པ་དེ་ཨ་ཧོ། །

ཁྲི་གུང་ཐང་སྐུ་ཕྲེང་དྲུག་པ་ཆེན་པོའི་བཀའ་རྩོམ།
སངས་རྒྱས་བསྟན་ལ་འཇུག་པའི་སྐལ་ལྡན་དེ་ཨེ་མ། །
སྙིང་ནས་དཀོན་མཆོག་སྐྱབས་འགྲོ་མེད་པ་དེ་ཨ་ཧོ། །
གཞུང་ལ་ཐོས་བསམ་སྒོམ་པའི་གྲུ་གཟིངས་དེ་ཨེ་མ།
མི་དགེ་སྡིག་པའི་རྒྱ་མཚོ་འཕྱུར་བ་དེ་ཨ་ཧོ། །
ཐར་བར་མྱུར་སྒྲོལ་བསླབ་གསུམ་ཐེམ་སྐས་དེ་ཨེ་མ།
འདོད་སྲེད་ལྕགས་སྒྲོག་སྲ་བས་བཅིངས་པ་དེ་ཨ་ཧོ། །
།
།
མྱུར་བར་སྒྲོལ་བའི་དཀའ་སྤྱད་རྟ་མཆོག་དེ་ཨེ་མ། །
རྣམ་གཡེང་རྐུན་བུས་འཇབ་ནས་བརྐུས་པ་དེ་ཨ་ཧོ། །
ཁ་ནས་སྤང་བླང་བཤད་ན་ཉན་པ་འདི་ཨེ་མ། །
དོན་ལ་རང་སྟེང་ལེན་པའི་སྐབས་བྲལ་དེ་ཨ་ཧོ། །
ཀྱེ་ཧུད་སྙིགས་མ་ལྔ་བདོའི་དུས་མཐའ་འདི་ཨ་ཧོ། །
རྡོ་རྗེ་འཆང་གི་ཞབས་པད་བརྟན་པ་དེ་ཨེ་མ། །
བསྟན་པ་འཛིན་པའི་སྐྱེས་མཆོག་དཀོན་པ་འདི་ཨ་ཧོ། །
བསྟན་པ་བྱང་ནས་བྱང་དར་ལུང་བསྟན་དེ་ཨེ་མ། །
དུས་ཀུན་མི་དགེ་སྤྱོད་པའི་བཙུན་པ་དེ་ཨ་ཧོ། །
དམ་པའི་ཞལ་གདམས་བསླབ་བྱ་མཐོང་བ་འདི་ཨེ་མ། །
རྩོམ་དང་སྙན་ངག་མངོན་བརྗོད་མི་ཤེས་དེ་ཨ་ཧོ། །
འགྲོ་ལ་ཕན་ཐོགས་བསམ་པས་བྲིས་པ་འདི་ཨེ་མ། །
ཞེས་བསླབ་བྱ་ནོར་འཕྲེང་མཛེས་རྒྱན་ཞེས་བྱ་བ་འདི་ནི། བསླབ་བྱ་སྣ་ཚོགས་སོགས་བསླབ་བྱ་འགའ་
མཐོང་ཚེ་ངེས་འབྱུང་སྤུ་སུར་ཞིག་གིས་བསྐུལ་བ་ལ་བརྟེན་ནས་དགའ་ལྡན་ཁྲི་ཆེན་ཤི་རེ་གོ་ཐུ་ཆོས་རྒྱལ་ཧུ་ཐོག་
ཐུའི་སྐྱེ་སྤྲུལ་དུ་འབོད་པ་བཙུན་གཟུགས་སྙོམས་ལས་པ་འཇིགས་མེད་བསྟན་པའི་དབང་ཕྱུག་གིས་ཟླ་ཚེས་དགེ་
བར་རང་ཤག་ཕུན་ཚོགས་འདོད་འཁྱིལ་དུ་སྨྲས་པ་ཛ་ཡནྟུ།
6

བསླབ་བྱ་སྣ་ཚོགས་ཀྱི་སྐོར།